钦定古今图书集成/理学汇编/学行典/第209卷 > 林元
## 钦定古今图书集成/理学汇编/学行典/第209卷 > 林元

按《台州府志》：“林元，字用白，性至孝。年十三，父病，医者
莫能疗，元刲股作糜以进，夜则稽颡北辰，愿以身代。
越数日，父病良已，刀痕亦随以复，人谓孝感所致。居
常供养之需，皆潜自营办，不令父母知其难也。会岁
饥，富家射利闭粜，乃携古器物往他县易米，即负归
以供二亲，如是往返者凡数四。比秋则喜曰：‘吾父母
自今可保无虞矣’。”二亲卒，顿擗几绝。既葬，月朔必至
墓所，号恸徘徊不忍去。李都宪匡为作《孝子传》。